
DR.30.6.2005 9 
 
 Di kebanyakan negeri misalnya ajaran sesat ini selain daripada dia tidak mati, 
contohnya ajaran Haji Ahmad Atahari di Pulau Pinang dan ajaran Hasan Toha di negeri 
Kelantan, walaupun dia sebut mati tetapi sebenarnya dia tidak mati.  Pengunjung-
pengunjungnya masih ada dan penganut-penganutnya juga masih ada.  Apa yang saya 
kemukakan di sini supaya tindakan susulan itu mesti dilakukan oleh kementerian melalui 
jabatan-jabatan menteri daripada semasa ke semasa.  Begitu juga dari segi 
penguatkuasaannya (enforcement) kerana kita mengikut satu kaedah [menyebut satu ayat 
dalam bahasa Arab]  dan kita bersetuju bahawa pengawasan ini lebih baik daripada 
pengubatan. 

 Jadi, saya harap supaya Yang Berhormat Menteri dapat memberi tumpuan yang 
bersungguh-sungguh supaya dapat diatasi daripada akar umbinya.  Apa pandangan Yang 
Berhormat Menteri? 

 Dato' Dr. Abdullah bin Md. Zin:  Masalah yang timbul untuk mengatasi ataupun 
untuk membanteras ajaran sesat ini ialah kerana mereka bergerak secara sulit.  Itu satu 
masalah besar yang terpaksa dihadapi oleh penguasa-penguasa agama dan Majlis-majlis 
Jabatan Agama.  Ada sesetengah ajaran itu ia kadang-kadangnya di waktu malam sahaja 
sesatnya, di waktu siang serupa, duduk sama sepejabat, bekerjasama dengan masyarakat, 
bergaul dan sebagainya.  Tetapi di waktu malam mulalah sesetengahnya, misalnya ajaran 
yang cuba memperalatkan tarekat.  Kononnya melalui tarekat ini merupakan satu jalan 
pintas ke syurga.  Maknanya berzikir berpuluh ribu sahaja, maka akan sampai ke syurga. 

 Jadi, orang-orang yang jahil dalam masyarakat tertarik dengan cara ini, iaitu di 
waktu malam mereka pergi berzikir, tidak payah membuat kebajikan menurut cara biasa 
dan ini payah untuk kita hendak mendakwa di Mahkamah Syariah kerana ia memerlukan 
keterangan.  Kalau tersalah tangkap nanti orang ramai riuh pula, susah. 

 Jadi, mesti ada satu bukti, ada satu asas dari segi atur cara Mahkamah Syariah 
iaitu, pertama perlu pegawai-pegawai penguat kuasa menyiasat terlebih dahulu.  Kemudian 
mendapat bukti dan dibawa ke Bahagian Pendakwa di Mahkamah Syariah.  Selepas itu 
barulah dibicarakan kalau sekiranya mempunyai keterangan-keterangan yang saya rasa 
boleh menang di Mahkamah Syariah.  Inilah yang menimbulkan masalah.  

 Memanglah Yang Berhormat bagi Pasir Mas telah mengakui kerajaan sudah 
segera tetapi dia hendak amat segera.  Insya-Allah, kita akan usahakan lagi supaya amat 
segera  untuk bertindak.  Sekian. 

 Tuan Yang di-Pertua:  Saya rasa jawapan Yang Berhormat Menteri sudah 
lengkap. 

 

5. Tuan R. Karpal Singh [Bukit Gelugor] minta Perdana Menteri menyatakan 
tindakan yang diambil, sekiranya ada, terhadap Hakim Mahkamah Sesyen, Shah Alam 
berkenaan laporan polis yang dibuat terhadapnya oleh seorang Jurubahasa Mahkamah 
Kanan baru-baru ini atas aduan beliau diserang oleh Hakim tersebut. 

 Timbalan Menteri di Jabatan Perdana Menteri [Datuk M. Kayveas]:  Tuan Yang 
di-Pertua, untuk makluman Ahli Yang Berhormat dari segi tindakan tatatertib jabatan akan 
diambil terhadap Hakim Mahkamah Sesyen tersebut.  Walau bagaimanapun suatu laporan 
polis  telah dibuat dan pihak polis sedang menjalankan siasatan mengenai laporan tersebut.  
Tindakan selanjutnya adalah bergantung pada hasil siasatan tersebut.  Sekian, terima 
kasih. 

 

6. Dato' Dr. Tan Kee Kwong [Segambut] minta Menteri Perumahan dan Kerajaan 
Tempatan menyatakan apakah langkah yang sudah diambil tentang keselamatan pejalan 
kaki di bandar dan desa. 

 Timbalan Menteri Perumahan dan Kerajaan Tempatan [Datuk Azizah binti 
Mohd. Dun]: Tuan Yang di-Pertua, terima kasih kepada Yang Berhormat yang 
mengemukakan soalan.  Secara umumnya aspek keselamatan pejalan kaki di bandar dan 
desa telah pun diambil kira dalam pelbagai garis panduan perancangan yang diterbitkan 



Di kebanyakan negeri misalnya ajaran sesat ini selain daripada dia tidak mati, contohnya ajaran Haji Ahmad Atahari di Pulau Pinang dan ajaran Hasan Toha di negeri Kelantan, walaupun dia sebut mati tetapi sebenarnya dia tidak mati. Pengunjung- pengunjungnya masih ada dan penganut-penganutnya juga masih ada. Apa yang saya kemukakan di sini supaya tindakan susulan itu mesti dilakukan oleh kementerian melalui jabatan-jabatan menteri daripada semasa ke semasa. Begitu juga dari segi penguatkuasaannya (enforcement) kerana kita mengikut satu kaedah [menyebut satu ayat dalam bahasa Arab] dan kita bersetuju bahawa pengawasan ini lebih baik daripada pengubatan. Jadi, saya harap supaya Yang Berhormat Menteri dapat memberi tumpuan yang bersungguh-sungguh supaya dapat diatasi daripada akar umbinya. Apa pandangan Yang Berhormat Menteri? Dato' Dr. Abdullah bin Md. Zin: Masalah yang timbul untuk mengatasi ataupun untuk membanteras ajaran sesat ini ialah kerana mereka bergerak secara sulit. Itu satu masalah besar yang terpaksa dihadapi oleh penguasa-penguasa agama dan Majlis-majlis Jabatan Agama. Ada sesetengah ajaran itu ia kadang-kadangnya di waktu malam sahaja sesatnya, di waktu siang serupa, duduk sama sepejabat, bekerjasama dengan masyarakat, bergaul dan sebagainya. Tetapi di waktu malam mulalah sesetengahnya, misalnya ajaran yang cuba memperalatkan tarekat. Kononnya melalui tarekat ini merupakan satu jalan pintas ke syurga. Maknanya berzikir berpuluh ribu sahaja, maka akan sampai ke syurga. Jadi, orang-orang yang jahil dalam masyarakat tertarik dengan cara ini, iaitu di waktu malam mereka pergi berzikir, tidak payah membuat kebajikan menurut cara biasa dan ini payah untuk kita hendak mendakwa di Mahkamah Syariah kerana ia memerlukan keterangan. Kalau tersalah tangkap nanti orang ramai riuh pula, susah. Jadi, mesti ada satu bukti, ada satu asas dari segi atur cara Mahkamah Syariah iaitu, pertama perlu pegawai-pegawai penguat kuasa menyiasat terlebih dahulu. Kemudian mendapat bukti dan dibawa ke Bahagian Pendakwa di Mahkamah Syariah. Selepas itu barulah dibicarakan kalau sekiranya mempunyai keterangan-keterangan yang saya rasa boleh menang di Mahkamah Syariah. Inilah yang menimbulkan masalah. Memanglah Yang Berhormat bagi Pasir Mas telah mengakui kerajaan sudah segera tetapi dia hendak amat segera. Insya-Allah, kita akan usahakan lagi supaya amat segera untuk bertindak. Sekian. Tuan Yang di-Pertua: Saya rasa jawapan Yang Berhormat Menteri sudah lengkap. 5. Tuan R. Karpal Singh [Bukit Gelugor] minta Perdana Menteri menyatakan tindakan yang diambil, sekiranya ada, terhadap Hakim Mahkamah Sesyen, Shah Alam berkenaan laporan polis yang dibuat terhadapnya oleh seorang Jurubahasa Mahkamah Kanan baru-baru ini atas aduan beliau diserang oleh Hakim tersebut. Timbalan Menteri di Jabatan Perdana Menteri [Datuk M. Kayveas]: Tuan Yang di-Pertua, untuk makluman Ahli Yang Berhormat dari segi tindakan tatatertib jabatan akan diambil terhadap Hakim Mahkamah Sesyen tersebut. Walau bagaimanapun suatu laporan polis telah dibuat dan pihak polis sedang menjalankan siasatan mengenai laporan tersebut. Tindakan selanjutnya adalah bergantung pada hasil siasatan tersebut. Sekian, terima kasih. 6. Dato' Dr. Tan Kee Kwong [Segambut] minta Menteri Perumahan dan Kerajaan Tempatan menyatakan apakah langkah yang sudah diambil tentang keselamatan pejalan kaki di bandar dan desa. Timbalan Menteri Perumahan dan Kerajaan Tempatan [Datuk Azizah binti Mohd. Dun]: Tuan Yang di-Pertua, terima kasih kepada Yang Berhormat yang mengemukakan soalan. Secara umumnya aspek keselamatan pejalan kaki di bandar dan desa telah pun diambil kira dalam pelbagai garis panduan perancangan yang diterbitkan.